|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy****a národnostných menšín – národnostných spoločenstiev**Bulvár Mihajla Pupina 16 21000 Nový SadT: +381 21 487 46 14, 487 48 67, 487 40 36ounz@vojvodina.gov.rs |
|  | ČÍSLO: 128/-454-340/2019-01 |  DÁTUM: 25. 9. 2019 |

Podľa článku 3 Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredoškolského vzdelávania a výchovy a žiackeho štandardu na území AP Vojvodiny (Úradný vestník APV č. 4/17) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2019 (Úradný vestník APV č. 60/18, 640/19 - opätovná bilancia), Pokrajinský sekretariát vzdelávania, predpisov, správy a národnostných menšín ‒ národnostných spoločenstiev (ďalej len: Sekretariát) vypísal

**SÚBEH**

**NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE A INVESTIČNÚ ÚDRŽBU OBJEKTOV USTANOVIZNÍ ZÁKLADNÉHO A STREDOŠKOLSKÉHO VZDELÁVANIA NA ÚZEMÍ AUTONÓMNEJ POKRAJINY VOJVODINY NA ROK 2019**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2019 (Úradný vestník APV č. 60/18 и 40/19 - opätovná bilancia), a to: na financovanie a spolufinancovanie rekonštrukcie, adaptácie, rehabilitácie a investičnej údržby objektov ustanovizní základného a stredoškolského vzdelávania a výučby žiakov na území Autonómnej pokrajiny Vojvodiny v celkovej výške **50.000.000,00 dinárov** (na úrovni základného vzdelávania a výchovy **39 500 000,00 dinárov** a na úrovni stredoškolského vzdelávania **10.500.000,00**).

Finančné prostriedky sú určené na realizáciu rekonštrukčných prác, adaptáciu, rehabilitáciu a na investičnú údržbu objektov ustanovizní základného a stredoškolského vzdelávania na území Autonómnej pokrajiny Vojvodiny, pre ktoré rozhodnutie o schválení prác vydáva orgán príslsušný pre vydanie stavebného povolenia podľa článku 145 ods. 1. Zákona o plánovaní a výstavbe (vestník Službeni glasnik RS číslo 72/09, 81/09 - opr., 64/10 - uznesenie ÚS, 24/11,121/12, 42/13 - uznesenie ÚS, 50/2013 – uznesenie ÚS, 98/13 – uznesenie ÚS, 132/14, 145/14, 83/18, 31/19 a 37/19 - i. zákon).

Finančné prostriedky sa neprideľujú na financovanie a spolufinancovanie vykonávania **stavebných, modernizačných a bežných údržbárskych prác.**

Finančné prostriedky sa neprideľujú na práce, ktorých plné financovanie sa poskytuje z iných zdrojov.

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2019.

**PODMIENKY SÚBEHU**

*1. Podávatelia prihlášky*

Podávatelia prihlášky sú:

* školy základného vzdelávania a výchovy a školy stredného vzdelávania a výchovy na území Autonómnej pokrajiny Vojvodiny založené Srbskou republikou, AP Vojvodinou a jednotkou miestnej samosprávy;

*2. Kritériá prideľovania finančných prostriedkov*

Kritériá prideľovania finančných prostriedkov, podľa Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredoškolského vzdelávania a výchovy a žiackeho štandardu na území AP Vojvodiny, sú:

1. dôležitosť realizácie projektu, pokiaľ ide o bezpečnosť žiakov, učiteľov a zamestnancov, ktorí využívajú zariadenia;
2. dôležitosť realizácie projektu na poskytovanie kvalitných podmienok na pobyt a vykonávanie výchovno-vzdelávacej práce;
3. finančná realizovateľnosť projektu;
4. udržateľnosť projektu;
5. miestny alebo regionálny význam projektu;
6. činnosti vykonávané na účely realizácie projektu;
7. zabezpečené zdroje finančných prostriedkov na realizáciu projektu.

**VŠEOBECNÉ SMERNICE SÚBEHU**

Ak je technicky možné realizovať projekt v niekoľkých samostatných fázach prác, žiadateľ by mal predložiť prihlášku s jasne stanovenými fázami na vykonanie prác a uvedenými finančnými prostriedkami pre všetky fázy.

Priložený predbežný výmer a výpočet prác by mali byť s presne stanovenou sumou prác a s trhovými cenami, keďže finančné prostriedky budú prevedené na žiadateľa v súlade s postupom verejného obstarávania (až do schválenej sumy). Sekretariát nebude schopný financovať zvyšné a nepredvídané práce.

 Žiadateľ, ktorý sa uchádzal na súbehu o konkrétny projekt na iných miestach, má právo podať prihlášku na daný súbeh, ak v čase podania prihlášky nevedel a ani nemohol vedieť, či mu budú poskytnuté finančné prostriedky na inom súbehu pre predmetný projekt.

V prípade podania prihlášky na spolufinancovanie prác prostriedky zabezpečené ako účasť ustanovizne môžu byť z vlastných zdrojov, darov a rozpočtov všetkých úrovní moci a tieto prostriedky môžu byť peňažné a nepeňažné. Nepeňažné prostriedky sú nevstavané stavebné materiály.

Po pridelení finančných prostriedkov na súbehu bude užívateľ povinný:

* podpísať zmluvu o pridelení rozpočtových prostriedkov so sekretariátom, ktorou sa upravia vzájomné práva a povinnosti zmluvných strán;
* pred uverejnením verejného obstarávania na portáli Správy pre verejné obstarávanie predložiť sekretariátu **kópiu návrhu**:
* **uznesenia o začatí postupu verejného obstarávania s odhadovanou hodnotou prác a presne stanovenými informáciami o zdrojoch financovania prác;**
* **špecifikáciu prác, ktorá je súčasťou Tlačiva ponuky;**
* **modelu zmluvy.**

Ak sekretariát súhlasí s vyššie uvedenými návrhmi, vydá užívateľovi súhlas na začatie postupu verejného obstarávania

* vykoná postup verejného obstarávania (príjemca a zodpovedná osoba v ňom sú zodpovední za výber oferenta);
* predloží fotokópiu bankovej záruky vybraného dodávateľa prác za dobrý výkon prác;
* predloží fotokópiu bankovej záruky vybraného dodávateľa na vrátenie zálohovej platby, ak užívateľ dohodol zálohovú platbu s vybraným oferentom;
* angažuje nezávislú osobu ako odborný dozor nad vykonávaním predmetných prác;
* predloží rozhodnutie o schválení realizácie predmetných prác, ktoré vydala obecná/mestská správa zodpovedná za vydanie stavebného povolenia.

Ak sa po uzatvorení postupu verejného obstarávania uzatvorí zmluva medzi užívateľom a vybraným dodávateľom na sumu, ktorá je nižšia ako predpokladaná hodnota prác, s ktorými užívateľ aplikoval na súbehu, pridá sa dodatok k zmluve, ktorou sa prideľujú užívateľovi prostriedky od sekretariátu, v súlade so skutočne dojednanou sumou prác, na ktorú bola uzavretá zmluva medzi užívateľom a vybraným dodávateľom prác. V prípade spolufinancovania dodatkom k zmluve sa zmenšuje pridelená suma prostriedkov sekretariátom, v súlade so skutočne dojednanou sumou prác, ktorá bola dojednaná v zmluve medzi užívateľom a zvoleným dodávateľom prác, pričom sa nezmenšuje suma, s ktorou sa uchádza spoločný spolufinanciér.

**SPÔSOB PODÁVANIA PRIHLÁŠKY**

Prihláška sa predkladá na súbehovom formulári sekretariátu. Kompletná súbehová dokumentácia sa môže stiahnuť od **25. 9. 2019.** z webovej stránky sekretariátu: [**www.puma.vojvodina.gov.rs**](http://www.puma.vojvodina.gov.rs)

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín - národnostných spoločenstiev s poznámkou "Pre súbeh - na financovanie a spolufinancovanie rekonštrukcie, adaptácie, opravy a údržby objektov ustanovizní základného a stredoškolského vzdelávania a výchovy na území AP Vojvodiny na rok 2019“, Bulvár Mihajla Pupina 16, 21 000 Nový Sad, alebo sa podávajú osobne v spisovni pokrajinských orgánov správy v Novom Sade (prízemie budovy Pokrajinskej vlády).

**K prihláške na súbeh sa pripája:**

1. **kópia technickej dokumentácie, na základe ktorej orgán príslušný pre vydávanie stavebných povolení vydal rozhodnutie o schvaľovaní prác, (v prípade, že je majiteľ objektu, kde sú práce vykonávané AP Vojvodina, a ustanovizni sa nepodarilo získať rozhodnutie o schválení výkonu prác, táto ustanovizeň predkladá kópiu technickej dokumentácie, na základe ktorej, po obstaraní súhlasu pre výkon prác Pokrajinskej vlády, príslušný orgán vydá rozhodnutie o povolení výkonu prác);**
2. **kópia rozhodnutia o povolení výkonu prác, ktoré vydáva orgán príslušný pre vydávanie stavebného povolenia (v prípade, že je majiteľ objektu, na ktorom sa vykonávajú práce AP Vojvodina, ustanovizne, čo si neobstarali rozhodnutie o povolení výkonu prác, odovzdávajú akt príslušného orgánu, ktorým sa preukazuje, že odovzdaná technická dokumentácia je kompletná a zodpovedajúcaa že sa na základe nej, po získaní súhlasu pokrajinskej vlády na výkon prác, vydá rozhodnutie o povolení výkonu prác);**
3. **predbežný výmer a predbežný výpočet prác, overený zodpovedným projektantom (nie starší ako šesť mesiacov, s očíslovanými stranami, záväzne s dátumom vypracovania);**
4. **v prípade peňažného spolufinancovania poskytnúť dôkaz o zabezpečených finančných prostriedkoch na spolufinancovanie prác (zmluva, rozhodnutie, výpis z rozpočtu jednotky miestnej samosprávy, atď.) spolu s riadne podpísaným a opečiatkovaným vyhlásením o účasti na spolufinancovaní príslušných prác (vyhlásenie doručiť vo voľnej podobe);**
5. **v prípade nepeňažného spolufinancovania (nevstavaný stavebný materiál) doklad o výskume trhovej ceny stavebných materiálov na území APV, v súlade so Zákonom o verejnom obstarávaní, s riadne podpísaným a opečiatkovaným vyhlásením užívateľa o spolufinancovaní predmetných prác s nevstavanými stavebnými materiálmi (predložiť vyhlásenie vo voľnej forme s uvedením druhu, množstva a hodnoty stavebných materiálov, ktoré sa majú použiť);**

**Lehota podávania prihlášok na súbeh je 7. 10. 2019.**

Sekretariát si vyhradzuje právo požadovať od žiadateľa dodatočnú dokumentáciu a informácie, podľa potreby, alebo určiť splnenie dodatočných podmienok na pridelenie finančných prostriedkov;

Komisia nebude rozoberať:

* neúplné prihlášky;
* oneskorené prihlášky (zaslané po termíne označenom ako posledný deň súbehu);
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu);
* prihlášky, ktoré nesúvisia s účelom súbehu;
* prihlášky užívateľov, ktorí v predchádzajúcom období nesplnili ustanovenia zmluvy o pridelení prostriedkov z rozpočtu APV;
* prihlášky užívateľov, ktorí v predchádzajúcom období finančnými a naračnými správami neodôvodňovali finančné prostriedky vyčlenené z pokrajinského rozpočtu.

Výsledky súbehu sa uverejňujú na internetovej stránke sekretariátu.

**Záujemcovia dodatočné informácie v súvislosti s realizáciou súbehu môžu získať v sekretariáte na nasledujúcich telefónnych číslach: 021/, 41 021/487487**

 pokrajinský tajomník

 Mihály Nyilas